**Odôvodnenie nerozdelenia predmetu zákazky na časti**

Dôvody, ktoré viedli verejného obstarávateľa k nerozdeleniu predmetu zákazky s názvom **„Periodické a neperiodické servisné služby mobilných detekčných systémov inštalovaných vo vozidlách (MDS) a ručných prístrojov na detekciu a identifikáciu jadrových a rádioaktívnych materiálov“** na časti sú nasledujúce:

* jedná sa o jeden logický celok služieb,
* jednotlivé prístroje sú súčasťou a príslušenstvom MDS inštalovaných v autách,
* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia služieb a záruk celého predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť, je predmet zákazky **„Periodické a neperiodické servisné služby mobilných detekčných systémov inštalovaných vo vozidlách (MDS) a ručných prístrojov na detekciu a identifikáciu jadrových a rádioaktívnych materiálov**“ nedeliť ale zachovať ho v celistvom stave.